### Resume

Foreningen Bredballe Idrætsforening ansøger om en kommunal lånegaranti på 1,8 mio. kr. til delvis dækning af foreningens medfinansiering i forbindelse med [adresse] byggeri af nye idrætsfaciliteter ved Hældagerhallen. Ansøgningen vurderes med udgangspunkt i de gældende retningslinjer for garantier med videre til foreninger og foreningsaktiviteter godkendt af Byrådet den 6. oktober 2021. Der resterer pr. 1. marts 2023 14,1 mio. kr. i puljen til lånegarantier.

### Sagsfremstilling

Foreningen Bredballe Idrætsforening har til formål at samle interesserede til idræt og styrke et godt kammeratskab og sammenhold mellem foreningens medlemmer. Ved en opløsning vil en eventuel formue skulle anvendes til idrætslige eller anden velgørende formål.

Det kommunale byggeri af de nye idrætsfaciliteter ved Hældagerhallen skal dels finansieres af Vejle Kommune, dels af en medfinansiering fra [adresse] på [adresse] mio. kr. Samlet beløber projektet sig til 40,675 mio. kr.

Af medfinansieringen fra [adresse] på [adresse] mio. kr. skal afregnes fondsmoms på 17,5 % af alle indsamlede midler, der ikke kan henføres til privatpersoner, og [adresse] skal således maksimalt indsamle 3,378 mio. kr. for at få finansieret 2,875 mio. kr.

Ved Byrådets behandling af projektets anlægsbevilling den 9. marts 2022, sag 48, blev det beskrevet, at et sponsorudvalg under Bredballe Idrætsforening har udarbejdet to planer for medfinansieringen. I den ene plan er finansieringen primært baseret på et bidrag fra idrætsforeningen samt indsamling fra forskellige idrætsgenerende aktiviteter og handlinger, mens finansieringen i den anden plan er baseret på en lånegaranti på 2 mio. kr. fra Vejle Kommune. Arbejdsgruppen på [adresse] blev i den forbindelse gjort bekendt med, at en lånegaranti på 2 mio. kr. er imod principperne for lånegarantier i Vejle Kommune, hvor der maksimalt ydes 30 % af projektets sum, dog max. 1 mio. kr.

Af vedlagte ansøgning fra [adresse] fremgår, at der på nuværende tidspunkt er indsamlet ca. 1,1 mio. kr. Indsamlingen af midler har været mere udfordrende end forventet, da foreningen oplever, at særligt fonde giver flere afslag. [adresse] ansøger derfor om en kommunal lånegaranti på 1,8 mio. kr. til delvis dækning af foreningens medfinansiering.

Retningslinjer og procedurer for lånegarantier til foreninger:

Byrådet vedtog den 6. oktober 2021 reviderede retningslinjer for lånegarantier til foreninger. I henhold til retningslinjerne kan der - for at understøtte initiativer og aktiviteter, der medvirker til stærke og levende lokalsamfund eller sikrer sammenhængskraft i kommunen - i særlige tilfælde ydes kommunal økonomisk støtte.

Kommunal økonomisk støtte skal ske sammen med et lokalt økonomisk engagement, skal fokusere på det frivillige engagement som grundlag for foreningsaktiviteter og skal udgøre en mindre del af det økonomiske grundlag. Konkret kan der ydes lånegarantier og lignende til foreninger og foreningsaktiviteter op til 1 mio. kr., dog maksimalt 30 % af projektets samlede budget. Der er samtidig fastlagt en ramme for de samlede lånegarantier i Vejle Kommune på i alt 45 mio. kr.

Ved behandling af ansøgninger om lånegarantier skal der anlægges en konkret vurdering af:

1. Lovligheden

2. Opfyldelse af ovennævnte retningslinjer

3. Overholdelse af kommunens samlede ramme for garantier og

4. Risikoen i forhold til kommunens økonomiske engagement.

Såfremt forvaltningens vurdering af nævnte forhold falder positivt ud, fremsendes sagen gennem Økonomiudvalget til Byrådets behandling.

Kultur og Sundheds vurdering

1. [adresse] har, i henhold til vedtægterne, til formål at samle interesserede til idræt og styrke et godt kammeratskab og sammenhold mellem foreningens medlemmer. Et tilbud til [adresse] borgere om at kunne dyrke idræt er en lovlig kommunal aktivitet, som vil kunne støttes med hjemmel i de ulovfæstede regler om kommunens opgavevaretagelse, kommunalfuldmagten.

2. Retningslinjerne for at give lånegarantier vurderes at være opfyldt for så vidt angår, at Bredballe Idrætsforening understøtter et stærkt og levende lokalsamfund og herigennem det lokale og frivillige engagement som grundlag for foreninger og foreningsaktiviteter. Såfremt Bredballe Idrætsforening bevilges en kommunal lånegaranti på 1 mio. kr. og ikke de ansøgte 1,8 mio. kr., vurderes retningslinjerne også at være opfyldt for så vidt angår den maksimale grænse for lånegarantier på 1 mio. kr. eller 30 % af projektets samlede budget.

3. Hvis lånegarantien godkendes, kan den rummes indenfor den samlede ramme for lånegarantier i Vejle Kommune. Forud for sagens behandling resterer der 14,1 mio. kr. i puljen.

4. Forvaltningen vurderer ikke, at en kommunal lånegaranti på 1 mio. kr. vil indebære en økonomisk risiko for Vejle Kommune, da det vurderes, at foreningen vil kunne håndtere renter og afdrag inden for driften.

På den baggrund kan forvaltningen anbefale, at foreningen Bredballe Idrætsforening bevilges en kommunal lånegaranti på 1 mio. kr.

### Økonomi

Høringssvar:

Centralt budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles i Økonomiudvalget og Byrådet.

### Historik

Kultur- og Sundhedsdirektøren indstiller, 28. marts 2023, pkt. 52:

at Bredballe Idrætsforening bevilges en kommunal lånegaranti på 1 mio. kr. til delvis dækning af foreningens medfinansiering ved byggeriet af nye idrætsfaciliteter ved Hældagerhallen.

Beslutning fra Kultur- og Idrætsudvalget, 28. marts 2023, pkt. 52:

Kultur og Idrætsudvalget anbefaler ansøgningen på 1,8 mio. kr. imødekommes. Kultur- og Idrætsudvalget ønsker en gendrøftelse af retningslinjerne for lånegarantier.

Beslutning fra Økonomiudvalget, 17. april 2023, pkt. 101:

Økonomiudvalget anbefaler indstillingen fra Kultur og Idrætsudvalget, der anbefaler at ansøgningen på 1,8 mio. kr. imødekommes.

### Beslutning

Godkendt.

Fraværende: Finn Holm. I stedet mødte Bruno Vestergaard.